《吊蒋忠烈公》
明代·陈察

琴川有间气，志士钟其英。抗疏本忧国，临危肯爱生？

天朝公道白，泉壤露华清。牢落寅恭后，空惭没世名。

作者简介：明苏州府常熟人，字元习。弘治十五年进士。授南昌推官。正德初，擢南京御史。以养亲归，家居九年，始赴补。谏武宗南巡，夺俸。嘉靖初按四川。。帝亲审讯杨言，落其一指，察强谏，退又具疏申理，直声震朝野。又以请召还言官多人，贬海阳教谕。累迁山西左布政使，官至佥都御史，巡抚南赣。乞休，荐万镗等可用，忤旨斥为民。既归，敝衣粝食。有《虞山集》。